Diari Oficial de la Generalitat Valenciana


Sumari del DOGV 9110, del 18-06-2021 (2021/6753)

Extracte de la Resolució de 10 de juny de 2021, de la rectora de la Universitat d'Alacant, per la qual es convoquen ajudes d'investigació de la Càtedra Iberoamericana de Cultura Digital i Propietat Intel·lectual per a estades d'investigació.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6753


Data del document
:   10-06-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 10 de juny de 2021, de la rectora de la Universitat d'Alacant, per la qual es convoquen ajudes d'investigació de la Càtedra Iberoamericana de Cultura Digital i Propietat Intel·lectual per a estades d'investigació. [2021/6753]  
BDNS (identif.): 569731.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot podeu consultar en la Base de dades nacional de subvencions:   
https://www.infosubvenciones.es/bdnstrans/GE/es/convocatoria/569731  
  
Primer. Beneficiaris  
Els requisits mínims exigits per a la sol·licitud de l'ajuda són els següents:  
- Ser graduat (o amb una titulació equivalent) en alguna matèria afí a la Propietat Industrial i Intel·lectual, per exemple, Dret, enginyeries, ciències, Economia.  
- Sol·licitar l'ajuda per a realitzar una estada d'investigació en el marc dels seus estudis de doctorat, o per a projectes postdoctorals.  
- Ser nacional i resident en un Estat membre de l'OEI.  
- Sol·licitar l'ajuda per a realitzar una estada d'investigació en un Estat (siga aquest membre o no de l'OEI) diferent del de la seua residència habitual.  
- L'adjudicació de l'ajuda quedarà subjecta a l'admissió definitiva en el centre d'investigació o universitat.  
  
Segon. Objecte  
Organitzar des de, la Càtedra Iberoamericana de Cultura Digital i Propietat Intel·lectual de l'Organització d'Estats Iberoamericans per a l'Educació, la Ciència i la Cultura (OEI) i la Universitat d'Alacant (UA), en règim de concurrència competitiva, quatre ajudes per a estades d'investigació que s'inicien durant l'any 2021 per a nacionals i residents en països membres de l'OEI.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 14 de juny de 2021, en l'URL:  
https://www.boua.ua.es/acuerdos/descargaracuerdo/13608  
  
Quarta. Quantia  
La dotació econòmica màxima de la convocatòria és de 8.000 euros.  
  
S'ofereixen un total de quatre ajudes de fins a 2.000 euros cadascuna que podran ser utilitzats per al pagament dels drets d'estada en el centre al qual es desitja acudir a investigar, o finançar despeses de desplaçament o allotjament.  
  
Cinqué. Termini de presentació de sol·licituds:  
El termini per a presentació de sol·licituds s'iniciarà l'endemà de publicació de l'extracte d'aquesta convocatòria en el DOGV, i la finalització serà el dia 1 de juliol de 2021.  
  
Sisé. Altres dades  
La sol·licitud de l'ajuda haurà d'anar acompanyada de:  
- Document nacional d'identitat del sol·licitant.  
- Curriculum vitae (incloent-hi dades de contacte).  
- Expedient acadèmic (incloent-hi una ponderació sobre 10 de la qualificació mitjana final.  
- Projecte de la investigació que es vol dur a terme (màxim de 2 pàgines).  
- Carta d'acceptació del centre d'investigació o universitat on es vol dur a terme l'estada (o almenys carta que testimonie que s'ha sol·licitat l'admissió).  
- Informació o enllaç al lloc web on s'oferisca informació detallada del centre d'investigació on es desitja fer l'estada.  
  
- Declaració responsable que incloga el següent compromís:  
- Declare sota la meua responsabilitat que:  
- Em compromet a presentar una memòria sobre les activitats realitzades amb la present ajuda en el termini d'un mes des de la finalització de l'estada d'investigació.  
- Totes les dades incorporades a la present sol·licitud s'ajusten a la realitat i poden ser provats documentalment, comprometent-me a aportar aquests documents quan se'm sol·licite, i que, de resultar provat mitjançant l'oportuna investigació, que no són certes les circumstàncies declarades, puc incórrer en responsabilitat per falsedat o ocultació i donarà lloc a la denegació o revocació de la beca.  
- No soc beneficiari ni he sol·licitat cap altre benefici de la mateixa finalitat d'altres entitats o persones públiques o privades, encara de quantia diferent.  
- Autoritze el tractament de les meues dades personals per part de l'equip de l'OEI i la UA que gestionen la càtedra amb finalitats referents exclusivament a la gestió de l'ajuda.  
  
Alacant, 10 de juny de 2021.- La secretària general, (p. d. R de 22.12.2020): Esther Algarra Prats.